CELEX: 62021TN0182
Language: sl
Date: 2021-04-07 00:00:00
Title: Zadeva T-182/21: Tožba, vložena 7. aprila 2021 – Delavska stranka Kurdistana (PKK)/Svet Evropske unije

7.6.2021   
            
            
               SL
            
            
               Uradni list Evropske unije
            
            
               C 217/50
            
         
      Tožba, vložena 7. aprila 2021 – Delavska stranka Kurdistana (PKK)/Svet Evropske unije
      (Zadeva T-182/21)
      (2021/C 217/66)
      Jezik postopka: angleščina
      
         Stranki
      
      
         Tožeča stranka: Delavska stranka Kurdistana (PKK) (zastopnika: A. van Eik in T. Buruma, odvetnika)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na PKK (alias KADEK, alias KONGRA-GEL);
               
            
                  —
               
               
                  toženi stranki naloži plačilo stroškov postopka, povečanih za obresti, ki bodo opredeljene naknadno.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem tožbenih razlogov.
      
                  1.
               
               
                  Prvi tožbeni razlog se nanaša na ničnost Sklepa Sveta (SZVP) št. 2021/142 (1) in Izvedbene uredbe Sveta (EU) 2021/138 (2) v delu, v katerem se nanašata na tožečo stranko, ker je z njima kršeno načelo pravne varnosti in/ali člen 1(2) Skupnega stališča Sveta 2001/931/SZVP (3) in/ali člen 2(3) Uredbe Sveta (ES) št. 2580/2001 (4). Tožeča stranka trdi, da Svet ni jasno in natančno opredelil konceptualizacije PKK.
               
            
                  2.
               
               
                  Drugi tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker je ni mogoče opredeliti kot teroristično skupino ali organizacijo, kot sta opredeljeni v členu 1(3) Skupnega stališča Sveta 2001/931/SZVP.
               
            
                  3.
               
               
                  Tretji tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker ni nobene odločitve sprejel pristojni organ v smislu člena 1(4) Skupnega stališča Sveta 2001/931/SZVP.
               
            
                  4.
               
               
                  Četrti tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker Svet ni opravil nobenega ustreznega preverjanja, kot to zahteva člen 1(6) Skupnega stališča Sveta 2001/931/SZVP.
               
            
                  5.
               
               
                  Peti tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker v sklepu in izvedbeni uredbi nista spoštovani načeli sorazmernosti in subsidiarnosti.
               
            
                  6.
               
               
                  Šesti tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker z njima ni spoštovana obveznost obrazložitve iz člena 296 PDEU.
               
            
                  7.
               
               
                  Sedmi tožbeni razlog se nanaša ničnost Sklepa Sveta (SZVP) št. 2021/142 in Izvedbene uredbe Sveta (EU) 2021/138 v delu, v katerem se nanašata na tožečo stranko, ker je z njima kršena njena pravica do obrambe in do učinkovitega sodnega varstva.
               
            
         (1)  Sklep Sveta (SZVP) 2021/142 z dne 5. februarja 2021 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2020/1132 (UL 2021 L 43, str. 14).
      
         (2)  Izvedbena uredba Sveta (EU) 2021/138 z dne 5. februarja 2021 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2020/1128 (UL 2021 L 43, str. 1).
      
         (3)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL 2001 L 344, str. 93).
      
         (4)  Uredba Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (UL 2001 L 344, str. 70).